Projekts

**Ministru kabineta noteikumu**

**„Grozījums Ministru kabineta 2004.gada 6.janvāra noteikumos Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi””**

**projekta**

**sākotnējās ietekmes izvērtējums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts „Grozījums Ministru kabineta 2004.gada 6.janvāra noteikumos Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi”” (turpmāk – projekts) nepieciešams, lai noteiktu nosacījumus aizsardzības prasību noteikšanai atsevišķos, specifiskos gadījumos, kad valsts noslēpuma objekta, Ziemeļatlantijas līguma organizācijas (turpmāk – NATO) vai Eiropas Savienības klasificētās informācijas atrašanās vieta, izmērs, izmantojuma veids vai citi apstākļi neļauj izpildīt Ministru kabineta 2004.gada 6.janvāra noteikumos Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi”” (turpmāk – noteikumi Nr.21) noteiktās prasības. |
| 2. | Pašreizējā situācija un problēmas | Likuma „Par valsts noslēpumu” (turpmāk – likums) 2.panta pirmā daļa nosaka, ka valsts noslēpums ir tāda militāra, politiska, ekonomiska, zinātniska, tehniska vai cita rakstura informācija, kura iekļauta Ministru kabineta apstiprinātā sarakstā un kuras nozaudēšana vai nelikumīga izpaušana var nodarīt kaitējumu valsts drošībai, ekonomiskajām vai politiskajām interesēm.  Savukārt likuma 2.panta trešā daļa nosaka, ka valsts noslēpuma objekts ir informācija (ziņa, ziņu kopums) jebkurā tehniski iespējamā tās fiksēšanas veidā, kura saskaņā ar šo likumu ir atzīta vai var tikt atzīta par valsts noslēpumu, kā arī materiāls objekts, priekšmets, viela vai elektromagnētiskais lauks, kas ietver, uzglabā, uzkrāj vai atspoguļo informāciju, kura likumā noteiktajā kārtībā atzīta par valsts noslēpumu.  Pamatojoties uz likuma 6.panta trešo daļu, 7.panta otro, ceturto un astoto daļu, 11.panta ceturto daļu un 15.panta otro daļu, ir izdoti noteikumi Nr.21. Noteikumu Nr. 21 1.punktā minēts, ka tie nosaka vienotu valsts noslēpuma, NATO, Eiropas Savienības un ārvalstu institūciju klasificētās informācijas aizsardzības režīmu valsts un pašvaldību institūcijās un sevišķās lietvedības kārtību, speciālo apzīmējumu un kodu lietošanas kārtību, kā arī slepenības režīma uzraudzības un dienesta izmeklēšanas kārtību.  Aizsardzības ministrija, plānojot militāro apmācību un starptautisko operāciju materiāltehnisko un tiesisko nodrošinājumu, secinājusi, ka noteikumu Nr.21 kontekstā līdztekus vispārīgajām valsts noslēpuma aizsardzības prasībām nepieciešams detalizēts regulējums specifisku valsts noslēpuma objektu aizsardzībai tajos atsevišķajos gadījumos, kad valsts noslēpuma objektus, piemēram, to izmēru vai to darbības nodrošināšanai nepieciešamās infrastruktūras dēļ, nevar uzglabāt vai pārvietot vispārējā kārtībā.  Likuma 7.panta otrā daļa sniedz pilnvarojumu Ministru kabinetam valsts noslēpuma aizsardzības organizēšanai izdot noteikumus par valsts noslēpuma objektu klasificēšanas, deklasificēšanas, saņemšanas, reģistrēšanas, glabāšanas, izsniegšanas, izmantošanas, nosūtīšanas un iznīcināšanas (sevišķās lietvedības) kārtību, šā procesa dokumentāro noformējumu, speciālu apzīmējumu un šifru (kodu) lietošanu, kas ir izpildīts ar noteikumu Nr.21 izdošanu, kā arī veikt citus tehniska un organizatoriska rakstura pasākumus. Līdz ar to noteikumos Nr.21 var paredzēt pilnvarojumu valsts institūciju vadītājiem izdot iekšējos normatīvos aktus, proti, noteikt specifisku valsts noslēpuma objektu – priekšmetu, vielu u.c. šādu objektu – aprites kārtību gadījumos, ja valsts noslēpuma objekta, NATO vai Eiropas Savienības klasificētās informācijas atrašanās vieta, izmērs, izmantojuma veids vai citi apstākļi neļauj izpildīt noteikumos noteiktās prasības un ja procedūras, kas detalizēti atrunātas noteikumos Nr.21, pilnībā nevar attiecināt uz materiāltehnisko nodrošinājumu. Tādējādi institūcijas vadītājam kā valsts noslēpuma, NATO un Eiropas Savienības klasificētās informācijas aizsardzības pasākumu nodrošinātājam ir iespējas objektīvu iemeslu dēļ ar iekšējo normatīvo aktu piemērot regulējumu, kas pieļauj, kā arī nosaka un kompensē atkāpes no ārējos normatīvajos aktos noteiktā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Projekta mērķis ir nodrošināt pilnīgu valsts noslēpuma objektu saglabāšanu un aizsardzību, kā arī nepieļaut to nelikumīgu izplatīšanu (izmantošanu).  Ņemot vērā likuma „Par valsts noslēpumu” 7.panta ceturtajā daļā noteikto, ka par slepenības režīma ievērošanas un valsts noslēpuma aizsardzības nodrošināšanu valsts institūcijā ir atbildīgs šīs institūcijas vadītājs (savas kompetences ietvaros), projektā ietvertā norma specifiskas konfigurācijas valsts noslēpuma objekta aizsardzības prasību izstrādi uzdod katras konkrētas valsts institūcijas vadītājam ikvienas valsts institūcijas darbības jomā, *a priori* paredzot iespējunodrošināties pret iespējami plašu valsts noslēpuma apdraudējuma risku loku. Regulējumu šiem atsevišķajiem gadījumiem, kad valsts noslēpuma objekta specifisko pazīmju, apkopes, apkalpes īpatnību utt. dēļ noteikumu Nr.21 normas varētu būt nepietiekamas, lai nodrošinātu pilnīgu valsts noslēpuma aizsardzību, tiek uzdots noteikt konkrēta iekšējā normatīvā akta – instrukcijas – formā. Tādā veidā tiks nodrošināts, ka specifiskas konfigurācijas valsts noslēpuma objektu aizsardzības normas būs ārējā normatīvā akta piemērošanas detalizēts skaidrojums, kas pakļauts augstāka normatīvā akta prasībām.  Projekts uzliek pienākumu institūcijas vadītājam minēto instrukciju saskaņot ar attiecīgo kompetento valsts drošības iestādi vai Nacionālās drošības iestādi, tā līdzdarbojoties likumā noteikto valsts drošības iestāžu uzdevumu (vadīt, koordinēt, kontrolēt un veikt valsts noslēpuma aizsardzības pasākumus) izpildē un novēršot iespēju, ka izstrādātās prasības nenodrošina valsts noslēpuma aizsardzību un varētu pieļaut tā nelikumīgu izplatīšanu. |
| 5. | Projekta izstrādē iesaistītās institūcijas | Noteikumu projekts izstrādāts Aizsardzības ministrijā sadarbībā ar Militārās izlūkošanas un drošības dienestu. |
| 6. | Iemesli, kādēļ netika nodrošināta sabiedrības līdzdalība | Projekts skar valsts institūciju, kas rada, iegūst, uzglabā un izmanto valsts noslēpuma objektus. Projekta izstrādei nepieciešamas specifiskas zināšanas. Citas sabiedrības grupas projekts neietekmē. |
| 7. | Cita informācija | Nav. |

Anotācijas II, III, IV, V un VI sadaļa – nav attiecināms.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālie bruņotie spēki |
| 2. | Projekta izpildes ietekme uz pārvaldes funkcijām | Projekta izpilde notiks esošo pārvaldes funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

27.03.2012.

4

Elvīra Šmukste

elvira.smukste@mod.gov.lv

tel:.67335298 fakss:67212307